Luis Muriel

Luis Fernando Muriel Fruto (sündinud 16. aprillil 1991 Santo Tomáses) on Colombia jalgpallur. Ta mängib ründaja Major League Socceri (MLS) klubis Orlando City ja Colombia jalgpallikoondises.

Muriel alustas klubikarjääri kodumaal Deportivo Calis. 2010. aastal liitus ta Itaalia kõrgliiga klubiga Udinese. Esimesel kahel hooajal oli ta laenul vastavalt Granadas ja seejärel Lecces. Udinense särgis tegi ta Itaalia kõrgliigas debüüdi hooajal 2012–13. See hooaeg kujunes talle väga edukaks, kui ta lõi liigas 11 väravat. 2015. aasta jaanuaris liitus ta teise Itaalia kõrgliiga klubiga, Sampdoria. Sampdoria särgis lõi ta kahe ja poole hooaja jooksul Itaalia liigas 21 väravat.

2017. aastal liitus ta Hispaania kõrgliigaklubiga Sevillaga. 2019. aasta jaanuaris suundus ta tagasi Itaalia kõrgliigasse, liitudes laenulepingu alusel Fiorentinaga."Fiorentina beat AC Milan to loan signing of Sevilla's Muriel". Goal. 3.1.2019. Vaadatud 22.1.2019 Aastatel 2019–2024 mängis ta Itaalia kõrgliigaklubis Atalanta. Viie hooajaga lõi ta Atalanta meeskonnas 68 väravat, neist 54 Itaalia kõrgliigas. Tema edukam hooaeg Itaalia kõrgliigas oli 2020/21, mil ta lõi 22 väravat ning oli Cristiano Ronaldo ja Romelu Lukaku järel paremuselt kolmas väravalööja liigas. 2020/21 valiti Muriel ka liigahooaja sümboolsesse koosseisu.

2024. aasta veebruaris sõlmis  ta kolmeaastase lepingu Orlando Cityga.

 Koondisekarjäär 
2011. aastal osales ta Colombia kuni 20-aastaste koondisega kodumaal peetud juunioride maailmameistrivõistlustel. Colombia jõudis veerandfinaali ja Muriel lõi turniiril kokku neli väravat.

Debüüdi Colombia rahvuskoondises tegi ta 10. juunil 2012 MM-i valikmängus Ecuadori vastu.

Esimese värava lõi ta koondise särgis 6. veebruaril 2013 sõprusmängus Guatemala vastu.

Colombiat on ta koondises esindanud 2015. aasta Copa Américal, 2018. aasta maailmameistrivõistlustel ning 2019.l ja 2021. aasta Copa Américal.

 Viited 

Kategooria:Colombia jalgpallurid
Kategooria:Udinese Calcio mängijad
Kategooria:Granada CF mängijad
Kategooria:UC Sampdoria mängijad
Kategooria:Sevilla FC mängijad
Kategooria:ACF Fiorentina mängijad
Kategooria:Atalanta BC mängijad
Kategooria:Serie A mängijad
Kategooria:La Liga mängijad
Kategooria:Major League Socceri mängijad
Kategooria:Sündinud 1991